Ervare werkers in die palm van jou hand met dié appOf jy nou self op soek is na ŉ klein werkie (“piece job”) vir ŉ ekstra rand of twee in jou sak of self op soek is na iemand wat jou kan help met loodgieterwerk, om ŉ kinderpartytjie te help reël of selfs net jou kan help verhuis, is dié app jou antwoord. Piet Oosthuizen, medestigter van Piece Jobs App (Edms) Bpk, het besef dat, ten spyte van die “gerief” van ŉ gerespekteerde beroep, miljoene Suid-Afrikaners elke dag honger ly. Groot uitdagings verg sonder uitsondering “groot” idees en Piet het vorendag gekom met ŉ innoverende slimfoon-toepassing wat derduisende mense kan help om kos op die tafel te sit en hulle in staat te stel om vir hul gesinne te sorg. The rompslomp en afsloofwerk van die innoverende nuwe app was die taak van Oosthuizen se vennoot, Bertus Marais, om die nuwe app te ontwerp en te ontwikkel, en terselfdertyd te verseker dat dit so gebruikersvriendelik as moontlik is – vandaar die eenvoud van die “program”. “Piece Jobs” is ŉ slimfoon-toepassing wat in eenvoudige terme mense en werksgeleenthede (“piece jobs”) bymekaar bring en andersom. Die toepassing werk in albei rigtings: dit is dus nie vir jou nodig om onnodige tyd en data op jou foon te vermors deur iemand te soek om iets vir jou te doen nie of tussen die kolomme van die geklassifiseerde advertensie te soek vir ŉ werkie waarvoor jy gekwalifiseer of opgewasse is nie. Met die kliek van ŉ paar knoppies op jou slimfoon kan jy onmiddellik die beskikbare opsies oorweeg en terselfdertyd iemand vind wat jou projek kan hanteer – hoe groot of klein ook al. Die app werk net soos LinkedIn, maar in dié geval is dit los stukkies werk wat iemand vir jou kan verrig of waarmee jy ŉ paar rand kan verdien. Danksy die boodskap-funksionaliteit kan jy boonop oor die prys onderhandel om seker te maak werker (en werkgewer!) is albei tevrede. Jy of jou maatskappy hoef dus ook nie meer ŉ geskoolde/gekwalifiseerde werker permanent in diens te neem as jy na iemand met ŉ spesifieke vaardigheid op soek is nie. Jy vergoed bloot jou “kontrakteur” vir die tyd of die projek soos in jou “advertensie” uiteengesit. Piece Jobs App (Edms) Bpk het die potensiaal om die lewens van talle Suid-Afrikaners te verbeter, en onderneem as ŉ ekstra aansporing, om ŉ derde van sy inkomste onder Suid-Afrikaanse gemeenskappe terug te ploeg ten einde werkskepping te bevorder. “Hierdie is ŉ dapper onderneming omdat ons in die huidige ekonomiese klimaat dapper moet wees ten einde ŉ verskil te maak”, sê Oosthuizen. Die Piece Jobs-app is tans op die Google Play Store beskikbaar.